B: Maci bdiɣ ccna, bdiɣ cennuɣ ciṭuḥ kan akka, ttqessireɣ abendayer, tajewwaqt, am nekk am leqbayel di teswiɛt-nni, d ameksa mi ara ruḥeɣ ad kseɣ ad awiɣ taqeḍɛit n lmal ad rnuɣ tajewwaqt yesseḥfeḍ-iyi-tt jeddi ad t-yerḥem rebbi, annecta-agi hemmleɣ-t, ḥemmleɣ ad cnuɣ, cfiɣ ad ṭfeɣ taɣect n Sliman Ɛazem ad tt-ḥefḍeɣ ad tt-cnuɣ, ad ṭfeɣ taɣect n Lewnis Ayt Mangellat, Ṭaleb Rabaḥ, Crif Xeddam … icennayen i yellan di teswiɛt-nni, ass mi i kecmaɣ ɣer lycée dinn-a iyi-d-tebda ḥemmleɣ ad ssefruɣ, ttaruɣ isefra weḥdi ttaǧǧaɣ-ten di rrif ass, d isefra ǧǧiɣ-ten kan akken-nni ur ten-sxedmeɣ ara akk, seg wass mi i d-usiɣ ɣer ccna umbɛed ass mi i kecmeɣ xedmeɣ paramédical assn-nni i bdiɣ la ttaruɣ, tizlit tamezwarut i uriɣ d “Lwerd”, uriɣ-tt ass mi i sɛiɣ 20 n ssna di leɛmer-iw umbɛed teqqim akken-nni di teɣmert ur tt-id-ssufɣeɣ ara, acku ur d-tusi ara tikti ad cnuɣ. Syin akin nettqessir nekk d yimeddukkal-iw dɣa nnan-iyi-d tesɛiḍ taɣect telha, acuɣer ur tettaɛraḍeḍ ara ad d-ssufɣeḍ ad tecnuḍ, dɣa tusa-iyi-d tikti ad cnuɣ s yiwen n umeddakkel ixeddem deg umaṭṭaf wis sin, iɛreḍ-iyi kan iwakken ad ttekkiɣ di tedwilt maci ad cnuɣ iwala belli tsellikeɣ-tt, dɣa awal yettawi-d wayeḍ nniɣas wellah ar xedmeɣ tizlit, tuɣal umbɛed “Lwerd” terna-d tezlit nniḍen iwumi semmaɣ 184